Κάρλες Κότο

Ο Κάρλες Κότο Παγές (Carles Coto Pagès, γεννημένος στις 11 Φεβρουαρίου 1988) είναι Ισπανός ποδοσφαιριστής, ο οποίος αγωνίζεται ως δεξιός πλάγιος μέσος.

Σταδιοδρομία σε συλλόγους 
Γεννημένος στη Φιγέρες της επαρχίας Ζιρόνα, στην Καταλονία, μετακινήθηκε στις ακαδημίες της Μπαρτσελόνα το 2001, σε ηλικία 13 ετών, από την τοπική Φιγέρες. Στη συνέχεια μετακόμισε στη Μουσκρόν του Βελγίου, όπου αποδεσμεύτηκε μετά από μία σεζόν. 

Επέστρεψε στη χώρα του το καλοκαίρι του 2008, παίζοντας με τη Σεβίγια ΑΚ στη Σεγούντα Ντιβισιόν και τη Μπενιδόρμ στη Σεγούντα Ντιβισιόν Β, βιώνοντας τον υποβιβασμό με την τελευταία. Στις αρχές Ιουλίου 2010, παρόλο που είχε ακόμα ένα χρόνο συμβολαίου με την ομάδα της Βαλενθιανικής Κοινότητας, άλλαξε ξανά σύλλογο και χώρα, υπογράφοντας στην κυπριακή Ανόρθωση, την οποία προπονούσε ο πρώην προπονητής του στις ακαδημίες της Μπαρτσελόνα, Γκιγιέρμο Άνχελ Χόγιος. 

Στις 28 Ιουνίου 2011, μετακινήθηκε στη Ντιναμό Τιφλίδας στη Γεωργία, όπου συνυπήρξε με πολλούς συμπατριώτες του. Τον Φεβρουάριο του 2014, υπέγραψε με το σύλλογο του Πρωταθλήματος Ουζμπεκιστάν, Μπουνιοντκόρ, αλλά έφυγε τον Ιούλιο,  συμφωνώντας γρήγορα σε μονοετές συμβόλαιο με τη Σαν Μαρίνο Κάλτσιο της Λέγκα Προ. 

Στις 29 Αυγούστου 2017, ο 29χρονος επέστρεψε στην Ισπανία για τη Ράγιο Μαχαδαχόνδα, ύστερα από σύντομα περάσματα από τους κυπριακούς συλλόγους, Εθνικό Άχνας, Δόξα Κατωκοπιάς και Ερμή Αραδίππου.  

Στις 31 Αυγούστου 2018, υπέγραψε μονοετές συμβόλαιο με τον Βόλο Ν.Π.Σ., μέχρι τον Ιούνιο του 2019.

Διεθνής σταδιοδρομία 
Έχει διεθνείς συμμετοχές με την Εθνική Ισπανίας U16 και την Εθνική Ισπανίας U19.

Με τη τελευταία, συμμετείχε στο Ευρωπαϊκό Πρωτάθλημα U19 του 2007, όπου η ομάδα του έφτασε στο τελικό της διοργάνωσης και κατάφερε να κερδίσει το τρόπαιο, νικώντας με 1-0 την Εθνική Νέων Ελλάδας, ξεκινώντας στο βασικό σχήμα, πριν αντικατασταθεί στο 64ο λεπτό.

Συλλογικά στατιστικά 

 Μέχρι τις 18 Ιανουαρίου 2019

Διακρίσεις

Με συλλόγους 
Ντιναμό Τιφλίδας 

 Πρωτάθλημα Γεωργίας : 2012-13 

Μπουνιοντκόρ 

 Σούπερ Καπ Ουζμπεκιστάν : 2014

Με Εθνικές ομάδες 
Ισπανία U19 

 Ευρωπαϊκό Πρωτάθλημα U19 : 2007

Παραπομπές 

Ισπανοί ποδοσφαιριστές
Μέσοι ποδοσφαιριστές
Καταλανοί ποδοσφαιριστές
Ποδοσφαιριστές Βόλου Ν.Π.Σ.
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Σαν Μαρίνο Κάλτσιο
Ποδοσφαιριστές Σέριε Γ
Ποδοσφαιριστές Μπουνιοντκόρ ΠΦΚ
Ποδοσφαιριστές Ντιναμό Μινσκ
Ποδοσφαιριστές Ντιναμό Τιφλίδας
Ποδοσφαιριστές Ερμή Αραδίππου
Ποδοσφαιριστές Δόξας Κατωκοπιάς
Ποδοσφαιριστές Εθνικού Άχνας
Ποδοσφαιριστές Ανόρθωσης
Ποδοσφαιριστές Α΄ κατηγορίας Κύπρου
Ποδοσφαιριστές Προ Λιγκ Βελγίου
Ποδοσφαιριστές Σεβίγια ΑΚ
Ποδοσφαιριστές Σεγούντα Ντιβιζιόν Β
Ποδοσφαιριστές Σεγούντα Ντιβιζιόν
Ξένοι ποδοσφαιριστές στην Ελλάδα
Ισπανοί ποδοσφαιριστές στο εξωτερικό
Ξένοι ποδοσφαιριστές στο Βέλγιο